მონდრაგონის უნივერსიტეტი

მონდრაგონის უნივერსიტეტი (ბასკ. Mondragon Unibertsitatea, MU) — არაკომერციული კოოპერატიული კერძო უნივერსიტეტი ბასკეთის ავტონომიურ რეგიონში, რომელიც ოფიციალურად დაარსდა და აღიარებული იქნა 1997 წელს. მთავარი კამპუსი მდებარეობს მონდრაგონში, გიპუსკოაში. ისტორია დაწესებულება თავდაპირველად წარმოიშვა როგორც პოლიტექნიკური სკოლა, რომელიც ხოსე მარია არიზმენდიარიეტამ რეგიონის ახალგაზრდებისთვის 1943 წელს დააარსა. თანამედროვე უნივერსიტეტი 1997 წელს დაარსდა მონდრაგონის კორპორაციასთან დაკავშირებული სამი საგანმანათლებლო კოოპერატივის — Mondragon Goi Eskola Politeknikoa „Jose Mª Arizmendiarrieta“ S. Coop., ETEO S. Coop. და Irakasle Eskola S. Coop. გაერთიანების საფუძველზე. აღნიშნული სამი საგანმანათლებლო კოოპერატივი 1997 წლამდე ბასკეთის უნივერსიტეტთან იყო აფილირებული. მათი გაერთიანების შედეგად შეიქმნა დამოუკიდებელი უმაღლესი საგანმანათლებლო დაწესებულება, რომელმაც საფუძველი ჩაუყარა თანამედროვე უნივერსიტეტის განვითარებას. ახალი ინსტიტუცია ჩამოყალიბდა როგორც არაკომერციული კოოპერატიული უნივერსიტეტი, რომელსაც იმ დროისთვის ესპანეთის კერძო უნივერსიტეტების სისტემაში ანალოგი არ გააჩნდა. მისი შექმნის მთავარი მიზანი იყო ისეთი უნივერსიტეტის დაფუძნება, რომელიც დაკავშირებული იქნებოდა ბიზნესსექტორის საჭიროებებთან და სწრაფად უპასუხებდა შრომის ბაზრის მოთხოვნებს. ახალი უნივერსიტეტი ბასკეთის პარლამენტმა ოფიციალურად აღიარა 1997 წლის 30 მაისს. ფაკულტეტები მონდრაგონის უნივერსიტეტს აქვს ოთხი ფაკულტეტი: ჰუმანიტარულ მეცნიერებათა და განათლების ფაკულტეტი; ბიზნეს სტუდიების ფაკულტეტი; საინჟინრო ფაკულტეტი; გასტრონომიული მეცნიერებების ფაკულტეტი. რესურსები ინტერნეტში Mondragon University დაარქივებული 2014-09-13 საიტზე Wayback Machine. სქოლიო